Document ID: 31993R3049

KOMISSION ASETUS (ETY) N:o 3049/93,
annettu 4 päivänä marraskuuta 1993,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (ETY) N:o 570/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamisso-pimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 6 artiklan 7 kohdan, sen 12 artiklan 3 kohdan ja sen 28 artiklan,
sekä katsoo, että
komission asetukseen (ETY) N:o 1813/93(3) sisältyvien komission asetusta (ETY) N:o 570/88(4), sellaisena kuin se on viimeksi muutettuna asetuksella (ETY) N:o 2443/93(5), koskevien muutosten vuoksi tietyissä jäsenvaltiossa on havaittu eroja välituote-käsitteen tulkinnassa; tämän tilan-teen korjaamiseksi ja mahdollisen yhteisön toimijoiden kes-kinäisen syrjinnän välttämiseksi on säädettävä perusteista näiden tuotteiden puolueettomaksi ja yksiselitteiseksi tunnistamiseksi; teknisistä ja kaupallisista syistä välituotteina olisi lisäksi pidettävä muita tuotteita kuin CN-koodeihin 0401 0406, lukuun ottamatta CN-koodeja 0402 21 19 ja 0402 21 99 kuuluvia tuotteita ja asetuksen (ETY) N:o 570/88 liitettä IX olisi täydennettävä hyväksymällä CN-koodiin 1704 90 30 kuuluvat tuotteet välituotteiksi,
yleisistä säännöistä poiketen asetuksen (ETY) N:o 570/88 21 artiklan 4 kohdassa säädetään, että kaupallisista, asian-mukaisesti perustelluista syistä on mahdollista vaihtaa käyttötarkoitusta menettelyjen A/C/D ja B kesken; tätä poikkeusta on tulkittava ja sovellettava tiukasti, kun vähimmäismyyntihinta tai tarvittaessa tuen enimmäismäärä ei ole sama menettelyissä A/C/D ja B; tällainen tiukka soveltaminen ei ole välttämätöntä, jos vähimmäismyyntihinnat tai tarvittaessa tuen enimmäismäärät ovat samat kyseisille kahdelle menettelylle; tällöin käyttötarkoituksen muutok-seen voidaan antaa lupa käyttäjän pyynnöstä,
asetuksen (ETY) N:o 570/88 9 artiklan mukaisesti välituotteilta sekä jalostuslaitoksilta edellytetään etukäteen tehtävää hyväksymismenettelyä 1 päivästä elokuuta 1993; hallinnollisista ja oikeusturvaa koskevista syistä ennen 1 päivää elokuuta annettua hyväksyntää olisi pidettävä voimassa olevana hyväksymistarkastuksen päättymiseen ja viimeistään 30 päivään marraskuuta 1993, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 570/88 seuraavasti:
1 Lisätään 9 artiklan 1 kohdan a alakohtaan virke seu-raavasti:
"Hyväksyminen on kuitenkin voimassa ennen 1 päivää elokuuta 1993 hyväksyttyjen välituotteiden osalta toi-mivaltaisen elimen tekemän tarkastuksen päättymiseen ja viimeistään 30 päivään marraskuuta 1993."
2 Korvataan 9 a artiklan ilmaus "CN-koodeihin 0401 ja 0405" ilmauksella "CN-koodeihin 0401, 0402 (lukuun ottamatta CN-koodeja 0402 21 19 ja 0402 21 99), 0403, 0404, 0405 ja 0406".
3 Lisätään 21 artiklan 4 kohtaan alakohta seuraavasti:
"Kun 18 artiklan 1 kohdassa tarkoitettu vähimmäismyyntihinta tai tarvittaessa tuen enimmäismäärä ovat samat menettelyille A/C/D ja B, toimivaltainen viranomainen voi antaa luvan kyseisten kahden menettelyn käyttötarkoituksen muuttamiseen omassa valvonnassaan ja tämän asetuksen säännöksiä noudattaen tarjouskilpailun voittajan pyynnöstä."
4 Korvataan liitteen IX 1 kohdan ilmaus "CN-koodiin 1806" ilmauksella "CN-koodeihin 1704 90 30 ja 1806".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1993.

Labels: 3
17
19